张萱《西园闻见录》:赵云,文鸯,出入万众,单枪匹马,所向无前。宋徵璧《左氏兵法测要》:张辽、赵云出入敌垒,使敌披靡,以英风猛气自足慑敌,敌不敢害也,然非大将之道。 清 李光地:①赵云、张嶷不独有将畧,其见事明决持重老成,实古重臣之选。②蜀汉虽小,年数不多,却有可观。人物之盛,亦不止一武侯,即如关侯对张辽言:“吾极知曹公待我厚,但吾受刘将军厚恩,誓以共死,不可悖之,吾终不留,吾要当立效以报曹公乃去。”何等磊落。赵子龙不受第宅,曰:“霍去病尚曰,匈奴未灭,何以家为。汉室未复,无所用此。”又谓“汉贼曹操,非孙权。”都中义理。张翼德释严颜,奉之上坐而受教,何等风谊,受刘子初之侮慢而不怒,何等气度,至后尚有蒋公琰、费文伟,即姜伯约亦有意思。朱子以正统归之,允当。“荧惑守心”之说,渺茫不可知,惟以人道大义为定,方是正理。王复礼《季汉五志》:①顺平真儒将哉。其律己也严。接人也慎。其见理也明。其去私也力。若夫当阳救主。奋不顾身。汉水立功。威还似虎。语云。胆欲大而心欲小。志欲圆而行欲方。其顺平之谓乎。②当阳之战、孙夫人之归,微子龙则后主将不免矣,故无论功烈才品逈出三国诸人之上。 [54] 计大受《史林测义》(论赵云谏东征):时则不愧诸葛忠武之大节。而有古大臣之风烈已。 [55] 易佩绅《通鉴触绪》:云固武臣之有本末者,而兼有儒臣体用矣。陈允锡《史纬》(论赵云谏东征):此策甚高,备不从以取败,天不祚汉也。 [56] 李景星《四史评议》:关羽,张飞,马超,黄忠,赵云,皆为蜀之名将,故合传。爱新觉罗·弘历(乾隆):使如赵云所言,居河、渭上流,以伐逆寇,汉事未必无成。魏裔介《兼济堂文集》:倘用顺平之言,舍孙权而取关中,秦陇响应,汉室可兴矣。 [57] 赵作羹《季汉记》(评分田之谏):观云此议,得为治之本矣。朱可亭:①《历代名臣录》:云与关张及马超黄忠。号五虎将。陈寿以其强挚壮猛。比于灌滕。②《史传三编》:故孙膑减灶而虞诩增灶,赵奢增垒而赵云开垒,虚实强弱之形,兵事固倏忽而异变也。 [58] 林畅园师:以孙夫人之横,但任赵云、法正二人便足以制之,贤者之有益于人国如此。 [59] 《同治桂阳直隶州记》:顺平虎臣,略地领镇。却婚辞宅,毅志弥奋。严如熤《三省山内边防论》:褒中栈道栈阁,用赵云王平辈忠谨慎密,良将专司之。其意固有在也。陈淡野《相理衡真》:人亦一器也,莫不各有其量。如天地之量,圣贤帝王之